12. ΠΡΟΕΔΡΙΚΟ ΔΙΑΤΑΓΜΑ υπ' αριθ. 622 της 12/31 Δεκ. 1985 (ΦΕΚ Α' 231)  Ηθικές αμοιβές προσωπικού της Γενικής Γραμματείας Δημόσιας Τάξης του Υπουργείου Εσωτερικών και Δημόσιας Τάξης.  Έχοντας υπόψη: α)Τις διατάξεις των άρθρων 39 παράγραφος 1 και 2 και 53 παράγραφος 1 του Ν. 1481/84 (ΦΕΚ Α - 152) "Οργανισμός Υπουργείου Δημόσιας Τάξης". β)Τις διατάξεις των άρθρων 23 παράγραφος 1 εδάφιο β', 24 παράγρ. 1 και 2 εδάφ. δ', 26 παράγρ. 1 και 27 παράγρ. 1 εδάφ. γ' του Ν. 1558/85 (ΦΕΚ Α-137) "Κυβέρνηση και κυβερνητικά όργανα". γ)Τις υπ' αριθ. Υ.43/26.7.85 (ΦΕΚ Β-475) ΄΄Σύσταση θέσης Αναπληρωτή Υπουργού στο Υπουργείο Εσωτερικών και Δημόσιας Τάξης΄΄ και Υ.52/2.8.85 (ΦΕΚ Β-481) "Ανάθεση αρμοδιοτήτων στον Αναπληρωτή Υπουργό Εσωτερικών και Δημόσιας Τάξης" αποφάσεις του Πρωθυπουργού και  δ)Την υπ' αριθ. 879/85 γνωμοδότηση του Συμβουλίου της Επικρατείας, ύστερα από πρόταση του Αναπληρωτή Υπουργού Εσωτερικών και Δημόσιας Τάξης, αποφασίζουμε : ΚΕΦΑΛΑΙΟ Α' Ηθικές αμοιβές αστυνομικού προσωπικού. Άρθρο 1. Έννοια ηθικής αμοιβής. 1.Ηθική αμοιβή είναι η τιμητική επιβράβευση εξαίρετων δραστηριοτήτων ή προσπαθειών, που υπερβαίνουν σημαντικά το καλώς ενοούμενο υπηρεσιακό καθήκον του άξιου να τιμηθεί με αυτή προσώπου. 2.Η ηθική αμοιβή απονέμεται με μέτρο και στους πραγματικά άξιους για την τιμητική αυτή διάκριση. Άρθρο 2. Είδη ηθικών αμοιβών. 1.Οι ηθικές αμοιβές, που απονέμονται στο αστυνομικό προσωπικό της Γενικής Γραμματείας Δημόσιας Τάξης του Υπουργείου Εσωτερικών και Δημόσιας Τάξης, είναι οι εξής: α)Προαγωγή για ανδραγαθία, σύμφωνα με τις διατάξεις του Ν. 36/30-31/7/1946. (ΦΕΚ Α-238). β)Τα παράσημα των Ταγμάτων Αριστείας, σύμφωνα με τις ισχύουσες γι' αυτά κάθε φορά διατάξεις. γ)Αστυνομικά Μετάλλια, ήτοι: (1)Το Αστυνομικό Αριστείο Ανδραγαθίας. (2)Ο Αστυνομικός Σταυρός. (3)Το Μετάλλιο Αστυνομικής Αξίας. (4)Το Μετάλλιο Ευδόκιμης Αστυνομικής Υπηρεσίας. δ)Η εύφημη μνεία. ε)Η ευαρέσκεια και  στ)Ο έπαινος. 2.Τα μετάλλια της προηγουμένης παραγράφου απονέμονται, είτε σε καιρό ειρήνης, είτε σε καιρό πολέμου και εφόσον, για την ίδια πράξη, δεν έχει απονεμηθεί μετάλλιο, που προβλέπεται από το Ν.Δ. 376/1974 (ΦΕΚ Α-98) ΄΄περί Στρατιωτικών Μεταλλείων". 3.Μετάλλια ξένων κρατών, που απονέμονται στο αστυνομικό πρόσωπο της Γενικής Γραμματείας, φέρονται απ' αυτό ύστερα από έγκριση, που παρέχεται με Π.Δ., το οποίο εκδίδεται με πρόταση του Αναπληρωτή Υπουργού Εσωτερικών και Δημόσιας Τάξης.  Για το σκοπό αυτό ο ενδιαφερόμενος υποβάλλει, ιεραρχικά, στη Γενική Γραμματεία Δημόσιας Τάξης του Υπουργείου Εσωτερικών και Δημόσιας Τάξης, αίτηση, με επίσημο αντίγραφο του διπλώματος ή της πράξης απονομής του μεταλλίου, εις διπλούν. 4.Μετάλλια που απονέμονται στο αστυνομικό προσωπικό, από μη στρατιωτικές οργανώσεις ή συνδέσμους, ή ιδρύματα γενικά, της ημεδαπής ή αλλοδαπής, δεν φέρονται από αυτό. Άρθρο 3. Ιεραρχική τάξη μεταλλίων. 1.Η ιεραρχική τάξη των Αστυνομικών Μεταλλίων του άρθρου 2 του παρόντος είναι η ακόλουθη, κατά σειρά αξίας: α)Αστυνομικό Αριστείο Ανδραγαθίας. β)Αστυνομικός Σταυρός. γ)Μετάλλιο Αστυνομικής Αξίας. δ)Μετάλλιο Ευδόκιμης Αστυνομικής Υπηρεσίας. 2.Τα παράσημα των Ταγμάτων Αριστείας και τα Στρατιωτικά Μετάλλια, που απονέμονται στο αστυνομικό προσωπικό, σύμφωνα με τις διατάξεις του Ν.Δ. 376/1974 (ΦΕΚ (Α-98), όπως τούτο ισχύει κάθε φορά, προηγούνται των Αστυνομικών Μεταλλίων, τα δε μετάλλια, που απονέμονται από ξένα κράτη, έπονται αυτών. Αστυνομικό Αριστείο Ανδραγαθίας Άρθρ.4.-"1.Το Αστυνομικό Αριστείο Ανδραγαθίας απονέμεται στο αστυνομικό προσωπικό για έξοχη πράξη ανδραγαθίας, που έλαβε χώρα σε συμπλοκή με συμμορίες ή ένοπλους στασιαστές ή ένοπλα άτομα επικίνδυνα για τη Δημόσια Τάξη και Ασφάλεια ή όργανα ξένης προπαγάνδας, τα οποία δρουν είτε ομαδικώς είτε μεμονωμένως, κατά την οποία εξέθεσε αποδεδειγμένα τη ζωή του σε άμεσο και προφανή κίνδυνο και η οποία, αντικειμενικά κρινόμενη, υπερβαίνει κατά πολύ την εκτέλεση του καλώς εννοούμενου καθήκοντος". Η παρ. 1 αντικαταστάθηκε ως άνω από την παρ. 6 του άρθρ. 1 του Π.Δ. 144/12-30 Απρ. 1991 (ΦΕΚ Α' 59) (διόρθ. σφαλμ. στο ΦΕΚ Α' 86/7-6-1991), κατωτ. αριθ. 14. 2.Το διάσημο του παραπάνω μεταλλίου είναι αργυρό, διαστάσεων 0,04 Χ 0,04 μ. και αποτελείται από σταυρό, του οποίου τα άκρα είναι πλατύτερα. Στο μέσο του σταυρού είναι αποτυπωμένο, ανάγλυφα, το Εμβλημα του Κράτους, σε σχήμα κύκλου, διαμέτρου 15 χιλιοστών και στη βάση το σταυρού είναι αποτυπωμένο επίσης ανάγλυφα, το έτος "1984", στη δε πίσω όψη φέρει στη μέση, ανάγλυφα την επιγραφήν "ΑΣΤΥΝΟΜΙΚΗ ΑΝΔΡΑΓΑΘΙΑ". 3.Το μετάλλιο αυτό αναρτάται από μετάξινη κυματιστή ταινία,  πλάτους  30 χιλιοστών,  χρώματος (Αντί για τη σελ. 24, 01 (α) Σελ. 24, 01 (β) Τεύχος 1116-Σελ. 87 Ηθικές Αμοιβές  Προσωπικού (΄Ενοπλου-Πολιτικού) Υπ.Δημ.Τάξης  4.Α.γ.12   404 βαθύ ερυθρού, που φέρει κάθετα στο μέσο σειρίτι χρώματος λευκού, πλάτους 8 χιλιοστών. Άρθρο 5. Αστυνομικός Σταυρός. 1.Ο Αστυνομικός Σταυρός απονέμεται στο αστυνομικό προσωπικό για: α)Αυτοθυσία, όταν αποδειγμένα εξέθεσε τη ζωή του σε κίνδυνο, για τη σωτηρία άλλων που κινδύνευσαν. β)Ιδιαίτερα διακεκριμένη και εξαίρετη πράξη. 2.Ο Αστυνομικός Σταυρός διακρίνεται στις εξής τάξεις: α)Αστυνομικός Σταυρός Α' τάξης, που απονέμεται στους Ανώτατους Αξιωματικούς της Ελληνικής Αστυνομίας. β)Αστυνομικός Σταυρός Β' τάξης, που απονέμεται στους υπόλοιπους αξιωματικούς. γ)Αστυνομικός Σταυρός Γ' τάξης, που απονέμεται στους Ανθυπαστυνόμους, Αρχιφύλακες και Αστυφύλακες. 3.Το διάσημο του Αστυνομικού Σταυρού είναι χάλκινο, διαστάσεων 0,04 Χ 0.04 μ. και αποτελείται από σταυρό βυζαντινού σχήματος, του οποίου τα τέσσερα άκρα συνδέονται με στεφάνη από κλάδους ελιάς. Στο κέντρο του σταυρού φέρει ανάγλυφο κύκλο, διαμέτρου 0,015 μ. και μέσα σ' αυτόν ανάγλυφο το Έμβλημα της Ελληνικής Αστυνομίας, που είναι χρυσό για την Α', αργυρό για την Β', και χάλκινο για την Γ' τάξη, και στη βάση του σταυρού ανάγλυφα το έτος "1984". 4.Το παραπάνω μετάλλιο φέρεται με μετάξινη κυματιστή ταινία, πλάτους 30 χιλιοστών, που αποτελείται από τρεις ισοπλατείς λωρίδες, μπλέ χρώματος η μεσαία και ερυθρού οι άλλες δύο. Η ταινία αυτή είναι στη βάση της κυκλική και στο κέντρο φέρει κρίκο, από τον οποίο αναρτάται το μετάλλιο. 5.Για κάθε νεότερη πράξη του τιμημένου με Αστυνομικό Σταυρό, που κρίνεται άξια τη ίδιας ηθικής αμοιβής, απονέμεται ο Αστυνομικός Σταυρός της αντίστοιχης τάξης, στη δε ταινία τοποθετείται σαν διακριτικό γνώρισμα αστερίσκος του διασήμου, διαστάσεων 5 χιλιοστών, διαδοχικά: α)χάλκινος, β)αργυρός και γ)χρυσός. Περισσότεροι από έναν αστερίσκοι φέρονται οριζόντια στην ταινία του μεταλλίου. Τοποθέτηση περισσοτέρων των τριών αστερίσκων δεν επιτρέπεται. Άρθρο 6. Απονομή Αστυνομικού Σταυρού σε μη Αστυνομικό προσωπικό. Ο Αστυνομικός Σταυρός μπορεί να απονέμεται, κατά περίπτωση, σε στρατιωτικούς, σε πολιτικούς υπαλλήλους και ιδιώτες, ημεδαπούς και αλλοδαπούς, που προσέφεραν εξαιρετικές υπηρεσίες για την εμπέδωση της δημόσιας ασφάλειας ή της έννομης τάξης, καθώς και σε Αστυνομικές Υπηρεσίες για τις αυτές πράξεις. Επίσης μπορεί να απονέμεται και σε πόλεις για την συμβολήν των κατοίκων τους στο έργο της Αστυνομίας, καθώς και σε συλλόγους, σωματεία και λοιπές αναγνωρισμένες οργανώσεις για την ίδια αιτία. Σελ. 24, 02 (β) Τεύχος 1116-Σελ. 88. Άρθρο 7. Απονομή Αστυνομικού Σταυρού μετά θάνατο. 1.Ο Αστυνομικός Σταυρός απονέμεται σ' αυτόν που κρίνεται άξιος να τιμηθεί και μετά το θάνατό του. 2.Σε περίπτωση θανάτου αυτού που τιμήθηκε ή που δικαιούται του μεταλλίου τούτου, αυτό περιέχεται, ως κειμήλιο, σ' αυτόν που ορίζει η διαθήκη του θανόντος. Αν δεν άφησε διαθήκη, το μετάλλιο περιέχεται στους εξ αδιαθέτου κληρονόμους του, κατά την ακόλουθη σειρά. α)Πρωτότοκο τέκνο. β)Σύζυγο. γ)Πατέρα ή μητέρα. δ)Μεγαλύτερο αδελφό ή αδελφή. Άρθρο 8. Μετάλλιο Αστυνομικής Αξίας. 1.Το Μετάλλιο Αστυνομικής Αξίας απονέμεται στους Αξιωματικούς, που τελούν σε κατάσταση ενέργειας, για πολυετή συνεχή ευδόκιμη υπηρεσία ή για εξαίρετες πράξεις. 2.Το Μετάλλιο Αστυνομικής Αξίας διακρίνεται στις εξής τάξεις: α)Α' τάξης, που απονέμεται στους Ανώτατους Αξιωματικούς της Ελληνικής Αστυνομίας. β)Β' τάξης, που απονέμεται στους Αστυνομικούς Διευθυντές, Αστυνομικούς Υποδιευθυντές και Αστυνόμους Α'. γ)Γ' τάξης, που απονέμεται στους Αστυνόμους Β' και Υπαστυνόμους. 3.Το παραπάνω μετάλλιο, για πολυετή ευδόκιμη υπηρεσία, δεν απονέμεται πριν από την συμπλήρωση 10ετούς υπηρεσίας Αξιωματικού. Η 10ετής υπηρεσία υπολογίζεται σύμφωνα με τις ισχύουσες για την ιεραρχία και τις προαγωγές των Αξιωματικών κάθε φορά διατάξεις. 4.Μαζί με την προαγωγή του τιμημένου Αξιωματικού, προάγεται στην αντίστοιχη τάξη και το μετάλλιο, που του έχει απονεμηθεί, για συνεχή ευδόκιμη πολυεή υπηρεσία, εφόσον συντρέχει η προϋπόθεση της παραγράφου 1 του παρόντος άρθρου. 5.Το ανωτέρο μετάλλιο είναι χάλκινο και αποτελείται από ανάγλυφο Έμβλημα της Ελληνικής Αστυνομίας, που περιβάλλεται από δύο κλάδους ελιάς, σε κυκλικό σχήμα, διαμέτρου 0,04 μ. και στη βάση είναι τυπωμένο, ανάγλυφα, το έτος "1984" στη δε πίσω όψη γράφονται κυκλικά οι λέξεις  "ΑΣΤΥΝΟΜΙΚΗ ΑΞΙΑ". Το Έμβλημα της Ελληνικής Αστυνομίας είναι χρυσό για την Α', αργυρό για την Β' και χάλκινο για την Γ' τάξη. 6.Η ταινία του μεταλλίου αυτού είναι από μεταξωτό ύφασμα κυματιστό, πλάτους 30 χιλιοστών και χωρίζεται σε τρεις διαμήκεις λωρίδες, που έχουν η μεν μεσαία χρώμα βαθύ γαλάζιο και πλάτος 0,014 μ. οι δε δύο άλλες χρώμα λευκό και πλάτος 0,008 μ. η κάθε μία. Στην ταινία τοποθετείται, οριζόντια κλάδος ελιάς, μήκους 18 χιλιοστών και πλάτους 4 χιλιοστών, που είναι χρυσός για την Α', αργυρός για την Β' και χάλκινος για την Γ' τάξη. 4.Α.γ.12 Ηθικές Αμοιβές Προσωπικού(΄Ενοπλου-Πολιτικού) Υπ.Δημ.Τάξης   405 Άρθρο 9. Μετάλλιο Ευδόκιμης Αστυνομικής Υπηρεσίας. 1.Το Μετάλλιο Ευδόκιμης Αστυνομικής Υπηρεσίας απονέμεται στους Ανθυπαστυνόμους, Αρχιφύλακες και Αστυφύλακες, για πολυετή ευδόκινη υπηρεσία, που υπολογίζεται κατά τις διατάξεις που ισχύουν κάθε φορά, για την ιεραρχία και τις προαγωγές τους. 2.Το μετάλλιο αυτό διακρίνεται στις ακόλουθες τρεις τάξεις: α)Μετάλλιο ευδόκιμης Αστυνομικής Υπηρεσίας Α' τάξης, απονεμόμενο στους Ανθυπαστυνόμους, για 5ετή, τουλάχιστον, ευδόκιμη υπηρεσία στο βαθμό τους. β)Μετάλλιο Ευδόκιμης Αστυνομικής υπηρεσίας Β' τάξης, απονεμόμενο στους Αρχιφύλακες, για 5ετή, τουλάχιστον, ευδόκιμη υπηρεσία στο βαθμό τους. γ)Μετάλλιο Ευδόκιμης Αστυνομικής Υπηρεσίας Γ' τάξης, απονεμόμενο στους Αστυφύλακες, για 15ετή, τουλάχιστον, ευδόκιμη υπηρεσία στο βαθμό τους. 3.Οι προαγόμενοι σε Αξιωματικούς εξακολουθούν να φέρουν το Μετάλλιο Ευδόκιμης Αστυνομικής Υπηρεσίας, που τους έχει απονεμηθεί. 4.Το ανωτέρω μετάλλιο είναι χάλκινο και αποτελείται από ανάγλυφο έμβλημα της Ελληνικής Αστυνομίας, σε κυκλικό σχήμα, διαμέτρου 30 χιλιοστών και στη βάση του είναι αποτυπωμένο, ανάγλυφα, το έτος "1984" στη δε πίσω όψη γράφονται κυκλικά και ανάγλυφα οι λέξεις "ΕΥΔΟΚΙΜΗ ΑΣΤΥΝΟΜΙΚΗ ΥΠΗΡΕΣΙΑ". Το έμβλημα της Ελληνικής Αστυνομίας είναι επίχρυσο για την Α', επάργυρο για την Β' και χάλκινο για την Γ' τάξη. 5.Η ταινία του μεταλλίου είναι από μεταξωτό ύφασμα, πλάτους 30 χιλιοστών και χωρίζεται σε τρεις διαμήκεις ισοπλατείς λωρίδες, που έχουν η μεν μεσαία χρώμα βαθύ κίτρινο, οι δε άλλες δύο χρώμα ανοικτό κυανό. Στην ταινία τοποθετείται, οριζόντια, κλάδος ελιάς, μήκους 18 χιλιοστών και πλάτους 4 χιλιοστών, που είναι επίχρυσος για την Α', επάργυρος για την Β' και χάλκινος για την Γ' τάξη. Άρθρο 10. Διπλώματα μεταλλίων. 1.Η απονομή των μεταλλίων συνοδεύεται και από δίπλωμα που έχει σχήμα ορθογώνιου παραλληλόγραμμου, διαστάσεων τετρακόσια (400) επί τριακόσια (300) χιλιοστά του μέτρου. Στις διαστάσεις αυτές περιλαμβάνονται και οι άσπρες λωρίδες, που είναι περιμετρικά του μαιάνδρου. Το πλάτος των άσπρων λωρίδων είναι 30 χιλιοστά για το πάνω και το κάτω μέρος και 25 χιλιοστά για δεξιά – αριστερά του διπλώματος. Το πλάτος του μαιάνδρου είναι δέκα (10) χιλιοστά. Εξωτερικά του μαιάνδρου τοποθετείται λωρίδα χρώματος ανοικτού, κυανού, με πλάτος δέκα (10) χιλιοστά. 2.Το δίπλωμα σε καθεμιά από τις τέσσερες (4) γωνιές του έχει, μέσα σε κύκλο, διαμέτρου 40 χιλιοστών, το έμβλημα της Ελληνικής Δημοκρατίας. Οι τέσσερις κύκλοι συνδέονται μεταξύ τους με μαίανδρο. 3.Στο άνω μέρος του διπλώματος και κάτω από τον μαίανδρο τοποθετούνται δύο κλάδοι ελιάς, με ενωμένα τα άκρα τους στο κέντρο. 4.Ακριβώς κάτω από το κέντρο του επάνω μαιάνδρου τοποθετείται κάθετα η ταινία του μεταλλίου, η οποία περνά από το κέντρο, που ενώνει τους δύο κλάδους ελιάς και καταλήγει στο μετάλλιο. Η διάμετρος του μεταλλίου είναι 40 χιλιοστά. Αριστερά από το μετάλλιο γράφεται με μαύρο χρώμα η λέξη "ΕΛΛΗΝΙΚΗ" και δεξιά η λέξη "ΔΗΜΟΚΡΑΤΙΑ". 5.Στη μέση και κάτω από το μετάλλιο απεικονίζεται το έμβλημα της Ελληνικής Αστυνομίας, που καλύπτει τα τρία τέταρτα, σχεδόν, της επιφάνειας του διπλώματος. 6.Κάτω από το μετάλλιο με μικρά γράμματα γράφονται: Πρώτη σειρά: Με το Π.Δ. ……. από ………………….                                      (αριθμ)                  (χρονολογία) Δεύτερη σειρά: Απονεμήθηκε στον …………………..                                      (Βαθμός – Α.Γ.Μ.Σ. – Ονομ/μο). Τρίτη σειρά: …………………………                        (Τίτλος μεταλλίου). Υπάρχουν άλλες τρεις κενές σειρές, που γράφεται η αιτία απονομής του μεταλλίου. 7.Στο κάτω μέρος του διπλώματος και δεξιά γράφεται η ημερομηνία δημοσίευσης του Π.Δ. και το ονοματεπώνυμο του Αναπληρωτή Υπουργού Εσωτερικών και Δημόσιας Τάξης. Αριστερά φαίνεται η Υπηρεσία της Γενικής Γραμματείας Δημόσιας Τάξης του Υπουργείου Εσωτερικών και Δημόσιας Τάξης, με φροντίδα της οποίας απονέμονται τα μετάλλια και τα διπλώματα. 8.Για όλα τα απονεμόμενα μετάλλια ισχύει ο ίδιος τύπος διπλώματος, με τις εξής διαφορές: α)Σε κάθε δίπλωμα απεικονίζεται το ανάλογο μετάλλιο. β)Το δίπλωμα για το Αστυνομικό Αριστείο Ανδραγαθίας και τον Αστυνομικό Σταυρό, έχει χρώμα μπεζ, ενώ τα διπλώματα για τα μετάλλια Αστυνομικής Αξίας και Ευδόκιμης Αστυνομικής Υπηρεσίας, έχουν χρώμα ανοικτό κίτρινο. Άρθρο 11. Εύφημη μνεία. Η εύφημη μνεία απονέμεται στο αστυνομικό προσωπικό για εξαιρετικές πράξεις ή δραστηριότητες, για τις οποίες δεν συντρέχει περίπτωση απονομής Αστυνομικού Μεταλλίου και η απονομή ευαρέσκειας ή έπαινου θεωρείται ανεπαρκής. Άρθρο 12. Ευαρέσκεια. 1.Η ευαρέσκεια απονέμεται στο αστυνομικό προσωπικό για εξαιρετικές πράξεις κατά την εκτέλεση ή και εκτός υπηρεσίας ή για εξαίρετη επίδοση σ' αυτή, εφόσον δεν συντρέχει περίπτωση απονομής εύφημης μνείας και η απονομή έπαινου κρίνεται ανεπαρκής. 2.Η εύφημη μνεία μπορεί να απονέμεται και μετά την αποχώρηση του αστυνομικού από την υπηρεσία για μακρά και ευδόκιμη επίδοση σ' αυτή. Άρθρο 13. Έπαινος. Ο έπαινος απονέμεται στο αστυνομικό προσωπικό για εκτέλεση ειδικής υπηρεσίας, άξιας ηθικής επιβράβευσης ή για επιδειχθείσα προθυμία και ζήλο κατά την εκπλήρωση του καθήκοντος ή την εκτέλεση διαταγής εξαιρετικής σημασίας ή τέλος για εκτέλεση άλλης σπουδαίας και άξιας τιμητικής διάκρισης πράξης, για την οποία δεν συντρέχει περίπτωση απονομής άλλης ηθικής αμοιβής. ΚΕΦΑΛΑΙΟ Β'. Τρόπος απονομής ηθικών αμοιβών. Άρθρο 14. Προτάσεις απονομής. 1.Για την απονομή των ηθικών αμοιβών, που καθορίζονται με τις διατάξεις των εδαφίων γ, δ, ε και στ της παραγράφου 1 του άρθρου 2 του παρόντος, απαιτείται αιτιολογημένη πρόταση, που υποβάλλεται, ιεραρχικά, στον Ανα-  (Μετά τη σελ. 24, 02 (α) Σελ. 24, 03 Τεύχος Η73-Σελ. 27 Ηθικές Αμοιβές Προσωπικού(΄Ενοπλου-Πολιτικού) Υπ.Δημ.Τάξης 4.Α.γ.12   406 πληρωτή Υπουργό Εσωτερικών και Δημόσιας Τάξης, προκειμένου για απονομή μεταλλίου και στους κατά περίπτωση αρμόδιους, σύμφωνα με το άρθρο 15 του παρόντος, για την απονομή εύφημης μνείας, ευαρέσκειας και έπαινου, ως κατωτέρω. α)Για το αστυνομικό προσωπικό η πρόταση υποβάλλεται από το Διοικητή Αξιωματικό, στις άμεσες διαταγές του οποίου διατελεί ο προτεινόμενος. β)Για τους μνημονευόμενους στο άρθρο 6 του παρόντος στρατιωτικούς, πολιτικούς υπαλλήλους και ιδιώτες, η πρόταση υποβάλλεται από τους Διευθυντές των Διευθύνσεων των Γενικών Αστυνομικών Διευθύνσεων ή τους Διευθυντές των Αστυνομικών Διευθύνσεων ή τους Διευθυντές των Αστυνομικών Διευθύνσεων των Νομών. γ)Για τις μνημονευόμενες στο άρθρο 6 του παρόντος υπηρεσίες και πόλεις, αν πρόκειται για Αστυνομικές Διευθύνσεις ή αντίστοιχες Υπηρεσίες, η πρόταση υποβάλλεται από τον Αρχηγό της Ελληνικής Αστυνομίας, ενώ για κατώτερες Υπηρεσίες, πόλεις, συλλόγους, σωματεία και λοιπές αναγνωρισμένες οργανώσεις, την πρόταση υποβάλλει ο αρμόδιος Διευθυντής της Αστυνομικής Διεύθυνσης του Νομού ή Διευθυντής της Γενικής Αστυνομικής Διεύθυνσης, κατά περίπτωση. 2.Οι κατά τα παραπάνω αρμόδιοι, στην άμεση αντίληψη των οποίων υπέπεσε πράξη, που κρίνεται άξια ηθικής αμοιβής, οφείλουν να υποβάλλουν σχετική πρόταση, μέσα σε πέντε (5) ημέρες από την τέλεσή της, στην οποία εκθέτουν με σαφήνεια τις πράξεις και τη διαγωγή του προτεινόμενου και καθορίζουν ταυτόχρονα το είδος της ηθικής αμοιβής που πρέπει να απονεμηθεί. Πρόταση, που υποβάλλεται εκπρόθεσμα, πρέπει να αιτιολογείται επαρκώς. Αν η πρόταση αφορά πράξη, που δεν υπέπεσε στην άμεση αντίληψη του προτείνοντος, τότε επισυνάπτεται σ' αυτή κάθε σχετικό στοιχείο, από το οποίο βεβαιώνεται η πράξη. 3.Ο δεχόμενος την πρόταση, ύστερα από εκτίμηση των γεγονότων και αφού προηγουμένως ζητήσει διευκρινίσεις, σε περίπτωση που έχει αμφιβολίες για τα προτεινόμενα, γνωματεύει επ' αυτής αιτιολογώντας, σε περίπτωση διαφωνίας, τη γνώμη του. Υποχρέωση γνωμάτευσης έχουν και όλοι οι ιεραρχικά προϊστάμενοι, οι οποίοι δεν έχουν δικαίωμα απονομής της προτεινόμενης αμοιβής. Τελικά η πρόταση υποβάλλεται στον αρμόδιο για την απονομή της προτεινόμενης ηθικής αμοιβής, σύμφωνα με το άρθρο 15 του παρόντος. Αν ο δεχόμενος για πρώτη φορά την πρόταση ή ο ιεραρχικά προϊστάμενος, στον οποίο υποβάλλεται αυτή, κρίνει ότι, πρέπει να απονεμηθεί ηθική αμοιβή, για την οποία έχει δικαίωμα απονομής, σύμφωνα με το άρθρο 15 του παρόντος, απονέμει αυτή με διαταγή του, την οποία κοινοποιεί στη Γενική Γραμματεία Δημόσιας Τάξης Διεύθυνση Προσωπικού του Υπουργείου Εσωτερικών και Δημόσιας Τάξης και στην Υπηρεσία, που υπέβαλε την πρόταση, για την ανακοίνωση στον ενδιαφερόμενο και την ενέργεια των λοιπών υπηρεσιακών μεταβολών, χωρίς να υποβάλει περαιτέρω την πρόταση. Σελ. 24, 04 Τεύχος Η73 – Σελ. 28 4.Σε περίπτωση διαφωνίας μεταξύ των γνωματευόντων, ως προς το είδος της προτεινόμενης αμοιβής, αποφασίζει ο Αρχηγός της Ελληνικής Αστυνομίας, εκτός αν κρίνει, ότι η πρόταση πρέπει να υποβληθεί στον Αναπληρωτή Υπουργό Εσωτερικών και Δημόσιας Τάξης. Αν κρίνει, ότι πρέπει να απονεμηθεί εύφημη μνεία, ευαρέσκεια ή έπαινος, κάνει τη σχετική απονομή, με διαταγή του, την οποία κοινοποιεί στην Υπηρεσία που υπέβαλε την πρόταση, κατά τα παραπάνω. 5.Ο Αναπληρωτής Υπουργός Εσωτερικών και Δημόσιας Τάξης αποφασίζει τελικά, για την απονομή της ηθικής αμοιβής που προτάθηκε ή άλλης για την οποία έχει αρμοδιότητα απονομής, σύμφωνα με το άρθρο 15 του παρόντος. Σε περίπτωση που απονέμει εύφημη μνεία, ευαρέσκεια ή έπαινο, γνωστοποιείται τούτο στους ενδιαφερόμενους, κατά τα ανωτέρω, με διαταγή της Γενικής Γραμματείας Δημόσιας Τάξης Διεύθυνσης Προσωπικού του Υπουργείου Εσωτερικών και Δημόσιας Τάξης. 5.Οι Διευθυντές των Διευθύνσεων των Γενικών Αστυνομικών Διευθύνσεων των Νομών, των Δ/νσεων των Κλάδων και των αντίστοιχων Υπηρεσιών, καθώς και ο Διευθυντής της Αστυνομικής Ακαδημίας, προκειμένου για απονομή Μεταλλίων Αστυνομικής Αξίας για ευδόκιμη υπηρεσία και οι Διοικητές Αστυνομικών Τμημάτων Τάξης, Ασφάλειας, Αγορανομίας, Τροχαίας και των Αστυνομικών Σχολών ως και οι Προϊστάμενοι Τμημάτων των Διευθύνσεων των Κλάδων, των Διευθύνσεων των Γενικών Αστυνομικών Διευθύνσεων, των Αστυνομικών Διευθύνσεων των Νομών και των αντίστοιχων Υπηρεσιών, προκειμένου για απονομή μεταλλίων Ευδόκιμης Αστυνομικής Υπηρεσίας, το πρώτο 10ήμερο Οκτωβρίου, κάθε έτους, συντάσσουν προτάσεις απονομής των παραπάνω μεταλλίων, για όσους υπηρετούν στην Υπηρεσία τους και δικαιούνται αυτών. Οι προτάσεις αυτές υποβάλλονται, ιεραρχικά, στα αρμόδια Τμήματα της Διεύθυνσης Προσωπικού της Γενικής Γραμματείας Δημόσιας Τάξης του Υπουργείου Εσωτερικών και Δημόσιας Τάξης. 7.Για τους Αξιωματικούς που δικαιούνται απονομής παρασήμων, οι σχετικές προτάσεις υποβάλλονται από τους Διευθυντές των Διευθύνσεων των Γενικών Αστυνομικών Διευθύνσεων, των Αστυνομικών Διευθύνσεων των Νομών, των Διευθύνσεων των Κλάδων και των αντίστοιχων Υπηρεσιών και το Διευθυντή της Αστυνομικής Ακαδημίας, ύστερα από διαταγή της Υπηρεσίας. 8.Για τους αποσπασμένους σε Υπηρεσίες της Ελληνικής Αστυνομίας, αρμόδιοι για την υποβολή των πιο πάνω προτάσεων είναι οι Αξιωματικοί, που είναι αρμόδιοι για τη σύνταξη όμοιων προτάσεων για το αστυνομικό προσωπικό, το οποίο ανήκει οργανικά σ' αυτές.Για τους αποσπασμένους σε Υπηρεσίες εκτός της Ελληνικής Αστυνομίας (πολιτικές, στρατιωτικές κλπ.), εφόσον στις ίδιες Υπηρεσίες υπηρετούν Αξιωματικοί της Αστυνομίας, που έχουν αρμοδιότητα, οι προτάσεις συντάσσονται από αυτούς, διαφορετικά από τους αρμόδιους Αξιωματικούς των Υπηρεσιών, στις οποίες οι αποσπασμένοι ανήκουν οργανικά. 4.Α.γ.12 Ηθικές Αμοιβές Προσωπικού(΄Ενοπλου-Πολιτικού) Υπ.Δημ.Τάξης   407 Άρθρο 15. Δικαίωμα απονομής εύφημης μνείας,  ευαρέσκειας και έπαινου. 1.Η εύφημη μνεία, η ευαρέσκεια και ο έπαινος απονέμονται με διαταγή των αρμόδιων για την απονομή των ηθικών αυτών αμοιβών, σύμφωνα με τις διατάξεις των επόμενων παραγράφων του παρόντος άρθρου, ως εξής: 2.Εύφημη μνεία απονέμουν: α)Ο Αναπληρωτής Υπουργός Εσωτερικών και Δημόσιας Τάξης σε όλο το αστυνομικό προσωπικό. β)Ο Αρχηγός της Ελληνικής Αστυνομίας σε όλο το Αστυνομικό προσωπικό, πλην των Αντιστρατήγων. 3.Ευαρέσκεια απονέμουν: α)Ο Αναπληρωτής Υπουργός Εσωτερικών και Δημόσιας Τάξης σε όλο το αστυνομικό προσωπικό. β)Ο Αρχηγός της Ελληνικής Αστυνομίας σε όλο το αστυνομικό προσωπικό, πλην των Αντιστρατήγων. γ)Οι Προϊστάμενοι των Κλάδων της Ελληνικής Αστυνομίας στο αστυνομικό προσωπικό του Κλάδου τους. δ)Οι περιφερειακοί Επόπτες στους περιφερειακούς επιθεωρητές και στο αστυνομικό προσωπικό των γραφείων τους. ε)Οι περιφερειακοί Επιθεωρητές στο αστυνομικό προσωπικό των Αστυνομικών Διευθύνσεων των Νομών, που υπάγονται σ' αυτούς και στο προσωπικό των γραφείων τους. στ)Οι Διευθυντές των Γενικών Αστυνομικών Διευθύνσεων Αττικής και Θεσσαλονίκης στο αστυνομικό προσωπικό των Γενικών Διευθύνσεών τους. 4.Έπαινο απονέμουν : α)Οι αναφερόμενοι στην προηγούμενη παράγραφο και για το προσωπικό που αναφέρεται σ' αυτή. β)Οι Διευθυντές Διευθύνσεων των Γενικών Αστυνομικών Διευθύνσεων, των Διευθύνσεων των Νομών και των αντιστοίχων Υπηρεσιών στο αστυνομικό προσωπικό των Υπηρεσιών τους. γ)Ο Διευθυντής της Αστυνομικής Ακαδημίας στο αστυνομικό προσωπικό και τους εκπαιδευόμενους και μετακπαιδευόμενους στις Σχολές της Ακαδημίας. Άρθρο 16. Απονομή και επίδοση Αστυνομικών Μεταλλίων. 1.Το Αστυνομικό Αριστείο Ανδραγαθίας, ο Αστυνομικός Σταυρός, το Μετάλλιο Αστυνομικής Αξίας και το Μετάλλιο Ευδόκιμης Αστυνομικής Υπηρεσίας, απονέμονται με Π.Δ., που εκδίδεται με πρόταση του Αναπληρωτή Υπουργού Εσωτερικών και Δημόσιας Τάξης. 2.Το Αστυνομικό Αριστείο Ανδραγαθίας και ο Αστυνομικός Σταυρός επιδίδονται σ' αυτούς που τιμήθηκαν με αυτά, μαζί με το αντίστοιχο δίπλωμα, ως εξής: α)Από τον αναπληρωτή Υπουργό Εσωτερικών και Δημόσιας Τάξης στον Αρχηγό της Ελληνικής Αστυνομίας και τους Προϊσταμένους των Κλάδων. β)Από τον Αρχηγό της Ελληνικής Αστυνομίας στους Διευθυντές των Γενικών Αστυνομικών Διευθύνσεων Αττικής και Θεσσαλονίκης, στους Περιφερειακούς Επιθεωρητές και Επόπτες, στο Διευθυντή της Αστυνομικής Ακαδημίας και της Διεύθυνσης Οικονομικής Επιθεώρησης και τους Διευθυντές των Υπηρεσιών Ασφαλείας Προέδρων της Δημοκρατίας, Βουλής των Ελλήνων και Προέδρου της Κυβέρνησης. γ)Από τους Προϊσταμένους των Κλάδων στο προσωπικό των Κλάδων τους. Ο Προϊστάμενος του Κλάδου Διοικητικής Υποστήριξης είναι αρμόδιος για την επίδοση των παραπάνω μεταλλίων και στο προσωπικό, που υπηρετεί στα γραφεία του Αναπληρωτή Υπουργού Εσωτερικών και Δημόσιας Τάξης, του Γενικού Γραμματέα της Γενικής Γραμματείας Δημόσιας Τάξης και του Αρχηγού της Ελληνικής Αστυνομίας.  δ)Από τους Διευθυντές των Γενικών Αστυνομικών Διευθύνσεων Αττικής και Θεσσαλονίκης στο αστυνομικό προσωπικό των Υπηρεσιών τους και τα μνημονευόμενα στο άρθρο 6 του παρόντος άτομα, πόλεις, υπηρεσίες, συλλόγους σωματεία και οργανώσεις, εφόσον υπηρετούν, κατοικούν, υπάγονται ή εδρεύουν στην περιοχή της δικαιοδοσίας τους. Ο Διευθυντής της Γενικής Αστυνομικής Διεύθυνσης Θεσ/νίκης είναι αρμόδιος για την επίδοση των μεταλλίων αυτών και στο προσωπικό, που υπηρετεί στην Υποδιεύθυνση Εφαρμογών Βόρειας Ελλάδας. ε)Από τους Περιφερειακούς Επόπτες στο αστυνομικό προσωπικό των Αστυνομικών Διευθύνσεων των Νομών που υπάγονται σ' αυτούς, το προσωπικό των γραφείων τους και των Περιφερειακών Επιθεωρητών και στα μνημονευόμενα στο άρθρο 6 του παρόντος άτομα, πόλεις, υπηρεσίες, συλλόγους, σωματεία και οργανώσεις, εφόσον υπηρετούν, κατοικούν, υπάγονται ή εδρεύουν στην περιοχή της δικαιοδοσίας τους. στ)Από το Διευθυντή της Αστυνομικής Ακαδημίας στο αστυνομικό προσωπικό και στους εκπαιδευόμενους και μετεκπαιδευόμενους στις Σχολές της Ακαδημίας. ζ)Από τους Διευθυντές των Υπηρεσιών Ασφαλείας Προέδρου της Δημοκρατίας, Βουλής των Ελλήνων και Προέδρου της Κυβέρνησης και το Διευθυντή της Διεύθυνσης Οικονομικής Επιθεώρησης στο αστυνομικό προσωπικό των Υπηρεσιών τους. Τα μετάλλια αυτά επιδίδονται σε σχετική τελετή, που καθορίζεται με διαταγή του αρμόδιου για την επίδοσή τους. 3.Τα υπόλοιπα Αστυνομικά Μετάλλια, μετά των αντιστοίχων διπλωμάτων, αποστέλλονται στους δικαιούχους υπηρεσιακά και επιδίδονται σ' αυτούς με απόδειξη. 4.Τα Μετάλλια της παραγράφου 1 του παρόντος άρθρου και τα αντίστοιχα διπλώματα χορηγούνται σ' αυτούς που τιμήθηκαν μ' αυτά, χωρίς καμιά χρηματική επιβάρυνση. Η προμήθεια των μεταλλίων, γίνεται σύμφωνα με τις σχετικές για τις προμήθειες δημοσίων ειδών ισχύουσες κάθε φορά διατάξεις. 5.Για κάθε νεώτερη απονομή του ίδιου μεταλλίου χορηγείται μόνο δίπλωμα, πλην της απονομής του Αστυνομικού Σταυρού, για το οποίο χορηγείται και το διάσημο, εφόσον η απονομή αυτή είναι διαφορετικής τάξης. Κατά την προαγωγή των μεταλλίων Αστυνομικής Αξίας και Ευδόκιμης Αστυνομικής Υπηρεσίας δεν χορηγείται άλλο μετάλλιο και δίπλωμα. ΚΕΦΑΛΑΙΟ Γ'. Τρόπος που φέρονται τα μετάλλια – Αφαίρεση αυτών. Αρθρο 17. Δικαίωμα να φέρουν τα Αστυνομικά Μετάλλια. 1.Τα Αστυνομικά Μετάλλια, που απονέμονται, σύμφωνα με τις διατάξεις του παρόντος, είναι προσωπικά και φέρονται απ' αυτόν που τιμήθηκε μ' αυτά σε όλη τη ζωή του, με την επιφύλαξη των διατάξεων του άρθρου 19 του παρόντος. 2.Σε περίπτωση θανάτου του τιμημένου, τα μετάλλια αυτά, περιέρχονται, ως κειμήλια, στους κληρονόμους του, σύμφωνα με το άρθρο 7 του παρόντος διατάγματος. Άρθρο 18. Τρόπος που φέρονται τα Αστυνομικά Μετάλλια και οι ταινίες αυτών. 1.Τα Αστυνομικά Μετάλλια αναρτώνται στα χιτώνια των στολών, στο αριστερό του στήθους, μετά από τα παράσημα και τα Στρατιωτικά Μετάλλια, σύμφωνα με την ιεραρχική τάξη του άρθρου 3 του παρόντος. (Μετά τη σελ. 24, 04) Σελ. 24, 05 Τεύχος Η73-Σελ. 29 Ηθικές Αμοιβές  Προσωπικού (΄Ενοπλου-Πολιτικού) Υπ.Δημ.Τάξης  4.Α.γ.12   408 2.Αυτοί που τιμήθηκαν με Αστυνομικά Μετάλλια φέ-φέρουν στη στολή τους τα διάσημα των μεταλλίων αυτών μετά των ταινιών τους μόνο σε επίσημες εκδηλώσεις και κατόπιν διαταγής. Στις άλλες περιπτώσεις φέρουν στη στολή τους τις αντίστοιχες ταινίες των μεταλλίων, που τους απονεμήθηκαν, με τα διακριτικά πολλαπλών απονομών και προσδιορισμού Τάξης των μεταλλίων. Άρθρο 19. Αφαίρεση ή μη απονομή Αστυνομικών  Μεταλλίων. 1.Τα Αστυνομικά Μετάλλια του εδαφίου γ' της παραγράφου 1 του άρθρου 2 του παρόντος δεν απονέμονται ή αν έχουν απονεμηθεί δεν φέρονται σε περίπτωση, κατά την οποία αυτός, που κρίθηκε άξιος απονομής ή αυτός που τιμήθηκε ήδη μ' αυτά και τελεί σε κατάσταση ενεργείας, υποστεί τις συνέπειες στέρησης του βαθμού του, σύμφωνα με τις διατάξεις που ισχύουν κάθε φορά για την κατάσταση του αστυνομικού προσωπικού. 2.Μετάλλια που έχουν απονεμηθεί σ' αυτούς που είναι γραμμένοι στο στέλεχος της Εφεδρείας της Ελληνικής Αστυνομίας, καθώς και σε ιδιώτες, αφαιρούνται σε περίπτωση αμετάκλητης καταδίκης τους, για: α)Οποιαδήποτε ποινή, για εγκλήματα που ανάγονται στην προστασία του πολιτεύματος. β)Οποιαδήποτε ποινή, για κακούργημα. γ)Αποστέρηση των πολιτικών τους δικαιωμάτων οριστική ή προσωρινή. 3.Μετάλλια που απονεμήθηκαν, σε αλλοδαπούς, αφαιρούνται σε περίπτωση που αυτός, που τιμήθηκε μ' αυτά: α)Καταδικάσθηκε, από Ελληνικό Δικαστήριο, σε οποιαδήποτε ποινή, για εγκλήματα που αναφέρονται στις περιπτώσεις α' και β' της προηγούμενης παραγράφου. β)Συμμετείχε σε ενέργειες, στρεφόμενες κατά του Ελληνικού Κράτους. 4.Η αφαίρεση των μεταλλίων γίνεται με Προεδρικό Διάταγμα, που εκδίδεται με πρόταση του Αναπληρωτή Υπουργού Εσωτερικών και Δημόσιας Τάξης. ΚΕΦΑΛΑΙΟΝ Δ'. Ηθικές αμοιβές λοιπού προσωπικού –  Τελικές Διατάξεις. Άρθρο 20. Ηθικές αμοιβές πολιτικού προσωπικού και κοινοτικών φυλάκων. 1.Στο πολιτικό προσωπικό και τους κοινοτικούς φύλακες της Γενικής Γραμματείας Δημόσιας Τάξης του Υπουργού Εσωτερικών και Δημόσιας Τάξης απονέμεται εύφημη μνεία, ευαρέσκεια, έπαινος και μετάλλιο διακεκριμένων πράξεων με δίπλωμα, σύμφωνα με τις ισχύουσες για τους δημόσιους υπαλλήλους κάθε φορά σχετικές διατάξεις του Υπαλληλικού Κώδικα. Σελ. 24, 06 Τεύχος Η73- Σελ. 30. 2.Για την απονομή των ηθικών αμοιβών της προηγούμενης παραγράφου αρμόδιος να υποβάλει αιτιολογημένη πρόταση είναι ο Διοικητής Αξιωματικός, στις άμεσες διαταγές του οποίου διατελεί ο προτεινόμενος πολιτικός υπάλληλος ή κοινοτικός φύλακας. Η παράγραφος 2 του άρθρου 14 του παρόντος έχει και στην περίπτωση αυτή ανάλογη εφαρμογή. Άρθρο 21. Ηθικές αμοιβές πυροσβεστικού προσωπικού. 1.Οι ηθικές αμοιβές που απονέμονται στο πυροσβεστικό προσωπικό είναι η εύφημη μνεία, η ευαρέσκεια και ο έπαινος (Β.Δ. της 9/21/48-21/1/49 (ΦΕΚ Α' – 21) "Κανονισμός Εσωτερικής Υπηρεσίας Πυροσβεστικού Σώματος (άρθρο 131). 2.Οι αμοιβές αυτές απονέμονται σύμφωνα με τις ισχύουσες για το Πυροσβεστικό Σώμα σχετικές διατάξεις. Άρθρο 22. Τελικές διατάξεις. 1.Οι ηθικές αμοιβές που απονέμονται, σύμφωνα με τις διατάξεις του παρόντος, καταχωρούνται στα ατομικά βιβλιάρια των τιμωμένων. 2.Τα μετάλλια που απονεμήθηκαν, μέχρι την έναρξη ισχύος του παρόντος, σύμφωνα με τις διατάξεις που ίσχυαν για τα τέως Σώματα της Χωροφυλακής και της Αστυνομίας Πόλεων, εξακολουθούν να φέρονται απ' αυτούς που τιμήθηκαν μ' αυτά, χωρίς καμιά μεταβολή του τύπου του διασήμου και της ταινίας τους. Μετά την προαγωγή του μεταλλίου φέρονται μόνο τα νέα διακριτικά. Άρθρο. 23. Καταργούμενες Διατάξεις. Από την έναρξη ισχύος του παρόντος καταργούνται οι εξής διατάξεις : 1.Του Βασιλικού Διατάγματος της 27.9.1946 "Περί των απονεμομένων επαίνων και μεταλλίων εις τους στρατιωτικούς της Χωροφυλακής, δια διακεκριμένας πράξεις" (ΦΕΚ Α-304), ως τροποποιήθηκε με το Β.Δ. 438/1970 (ΦΕΚ Α-142). 2.Του Βασιλικού Διατάγματος της 7.4.1946 (ΦΕΚ Α'-114) "Περί του τύπου κλπ. των εις τους αστυνομικούς υπαλλήλους απονεμομένων μεταλλίων". 3.Τα άρθρα 77 παράγραφος 2, 78, 79, 80, 81, 82 και 83 του Β.Δ. της 31/12/57-20/11/58 (ΦΕΚ Α' – 11) "Περί κωδικοποιήσεως διατάξεων αφορωσών το Σώμα της Αστυνομίας Πόλεων". Άρθρο 24. Έναρξη ισχύος. Η ισχύς του παρόντος Προεδρικού Διατάγματος αρχίζει από τη δημοσίευσή του στην Εφημερίδα της Κυβερνήσεως.  4.Α.γ.12 Ηθικές Αμοιβές Προσωπικού(΄Ενοπλου-Πολιτικού)Υπ.Δημ.Τάξης   409  